Document ID: /roh_data/filtered/swiss_laws_in_ROHinterleaved.jsonl.gz/31045

This text was translated from EN into Rumantsch Grischun.

The FOAG operates an information system for recording the movement of nutrients in agriculture. Farms that supply nutrients are obliged to record all supplies in the information system. Farms that receive nutrients are obliged to confirm all supplies in the information system. As part of their legal obligations, the following agencies and individuals can download data from the information system:a. the FOAG: for support in implementing legislation on water protection;b. the cantonal executive authorities and agencies mandated by them to carry out checks: to fulfil their assigned tasks in the relevant area of responsibility;c. the farmer, for data that concerns him or her;d. third parties who have authorisation from the farmer.

Il UFAG maina in sistem d’infurmaziun per registrar ils transferiments da substanzas nutritivas en l’agricultura. Manaschis che consegnan substanzas nutritivas ston registrar tuttas furniziuns en il sistem d’infurmaziun. Manaschis che surpiglian substanzas nutritivas ston confermar tuttas furniziuns en il sistem d’infurmaziun. En il rom da lur incumbensas legalas pon ils suandants servetschs e las suandantas persunas consultar online datas en il sistem d’infurmaziun:a. il UFAM: per sustegnair l’execuziun da la legislaziun davart la protecziun da las auas;b. las autoritads executivas chantunalas ed ils servetschs ch’èn incumbensads dad ellas da far las controllas: per ademplir las incumbensas legalas da lur champ da cumpetenza;c. l’administratur per datas che al concernan;d. terzas persunas che possedan in’autorisaziun da l’administratur.